MAANDAG: Suurlemoenjogurt-hoenderkebabs op gebraaide aspersies
JY LEES NOU MAANDAG: Suurlemoenjogurt-hoenderkebabs op gebraaide aspersies
Suurlemoenjogurt-hoenderkebabs op gebraaide aspersies
Hoender en suurlemoen is natuurlike pasmaats. Jy kan die jogurt met karringmelk vervang as jy wil, en braai die sosaties in 'n warm riffelpan as jy nie vuur wil maak nie.
6 takkies tiemie, fyngekap
1 hand vol Italiaanse pietersielie
8 hoenderborsies sonder vel en been, in groot stukke gesny
Meng die ui, knoffel, tiemie, pietersielie, jogurt en suurlemoensap en -skil saam.
Ryg die hoenderstukke op kebabstokkies. Plaas in 'n plat bak en geur met sout en swartpeper. Gooi die marinade oor.
Dompel die aspersies vir 2 minute in kookwater en dreineer. Kry die kole reg tot mediumwarm. Plaas die hoenderkebabs op 'n rooster en braai sowat 5-6 minute per kant of tot goudbruin en gaar. Wanneer die hoender byna gaar is, plaas die aspersies op die rooster en verf dit met olyfolie. Geur met sout en peper. Braai 2-4 minute. Verwyder van die hitte en druk suurlemoensap oor. Sit voor saam met die gaar kebabs.
Wenk: Week jou kebabstokkies in warm water so 30 minute voor jy die hoender daarop ryg. Dit voorkom dat die stokkies te veel brand wanneer jy die vleis braai.